William Bulger

Is polaiteoir Meiriceánach é William Bulger nó Billy Bulger (a rugadh ar an 2 Feabhra 1934).  Is ball den Pháirtí Daonlathach é.  Ba mhór é cáil William Bulger i mBoston agus i Massachusetts sa 20ú haois. Fear é a raibh intleacht den scoth aige agus a bhí stuama agus ábalta ar an bpolaitíocht.
clé|mion|1969
clé|mion|circa 1984-1987

 Cúlra 
Gael-Mheiriceánach atá ann; deirtí go mba as Corcaigh a shinsir ach ní dheachaigh sé ag fiosrú an scéil ariamh. Choinnigh sé a cheangal Éireannach le Carna. Ba as an gceantar sin athair agus máthair a chéile, Mary Folan.

 Gairm 
Sna 1960idí, sheas sé Bulger  leis an bpobal Gael-Mheiriceánach ina dhúiche féin i South Boston in aimsir an ‘bhusáil’ díreach. Cás conspóideach a bhí ann; bhí gasúir dhubha agus bhána le cur chuig na scoileanna in éindí agus bheadh busanna ann a thabharfadh iad anonn agus anall. Bhí éirí amach i measc phobal South Boston, go leor acu de bhunadh Chonamara. Bhain Bulger cáil náisiúnta amach – nó droch-cháil ag brath ar an dearcadh a bhí ag an éisteoir. Ach bhí bua na cainte agus na loighce aige freisin. Glacadh leis go forleathan le himeacht na haimsire gur drochphlean a bhí sa mbusáil i mBoston. 

Dúradh go minic faoi Bhilly Bulger go raibh sé ar an bpolaiteoir ba chumhachtaí i Massachusetts. Ar feadh cuid mhaith de scór blianta óna 1970idí go dtí na 1990idí, bhí sé ina Uachtarán ar an Sheanad Stáit Massachusetts. 

Bhí an mí-ádh air go raibh deartháir aige a raibh eolas níos fearr fós air – James ‘Whitey’ Bulger. Fiú is gur éirigh le Billy stádas cumhachtach a bhaint amach sa bpolaitíocht bhí scáil ‘Whitey’ sa mullach air.  Scríobh iriseoir go raibh eolas ag Billy faoi imeachtaí, agus faoi choireanna, a dhearthár agus nár thug sé an t-eolas sin d’údaráis ná do phóilíní.The Brothers Bulger – How they Terrorized and Corrupted Boston for a Quarter century an teideal a bhí ar leabhar a foilsíodh in 2006. Howie Carr, iriseoir agus craoltóir go mba bheag é a ghean ar Bhilly, a scríobh an leabhar.  Tamall ina dhiaidh sin a d’éirigh Bulger as Uachtaránacht Ollscoil Massachusetts, áit a raibh an-mholadh don obair a rinne sé ansin ar feadh seacht mbliana. Tá siad ann a déarfadh go mbeadh sé ar stáitse náisiúnta murach an droch-cháil a bhí ar a dheartháir.

D’imigh Bulger as an saol poiblí timpeall 2006.

 Féach freisin     

 Marty Walsh
 Whitey Bulger

 Tagairtí 

Catagóir:Daoine a rugadh i 1934
Catagóir:Daoine beo
Catagóir:Daoine as Bostún
Catagóir:Críostaithe
Catagóir:Daonlathaigh na Stát Aontaithe
Catagóir:Fir
Catagóir:Meiriceánaigh de bhunadh na hÉireann
Catagóir:Saighdiúirí Meiriceánacha